
Nr. 36/11/20.02.2003
RAPORT

asupra proiectului de Lege pentru aprobarea Ordonanţei Guvernului nr. 23/2003 pentru modificarea şi completarea Ordonanţei Guvernului nr. 20/2002 privind achiziţiile publice prin licitaţii electronice

În conformitate cu prevederile art. 89 din Regulamentul Camerei Deputaţilor, Comisia pentru Tehnologia Informaţiei şi Comunicaţiilor a fost sesizată pentru dezbatere şi avizare în fond, în procedură obişnuită, cu proiectul de Lege pentru aprobarea Ordonanţei Guvernului nr. 23/2003 pentru modificarea şi completarea Ordonanţei Guvernului nr. 20/2002 privind achiziţiile publice prin licitaţii electronice, trimis cu adresa nr. 23 din 30.01.2003.


La întocmirea raportului s-au avut în vedere avizul Consiliului Legislativ, al Comisiei pentru buget, finanţe şi bănci şi al Comisiei juridice, de disciplină şi imunităţi.

Prin modificările propuse prin prezenta ordonanţă se urmăreşte sporirea securităţii sistemului de achiziţii publice prin licitaţii electronice prin luarea unor măsuri asigurătorii, introducerea unei garanţii de participare în sistem şi sancţionarea participanţilor care nu respectă procedurile de utilizare a sistemului sau care au avut comportări incorecte faţă de parteneri în derularea tranzacţiilor.

Prin obiectul de reglementare şi conţinutul său proiectul de lege face parte din categoria legilor ordinare.

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii Ministerului Comunicaţiilor şi Tehnologiei Informaţiei (dna. secretar de stat Adriana Ţicău, dl. secretar de stat Cezar Armeanu şi dl. director general Ioan Cordoş), care au susţinut forma rezultată din prezentul raport.

La lucrările comisiei au fost prezenţi 13 deputaţi, din totalul de 23 de membri ai comisiei.

Raportul comisiei a fost adoptat cu unanimitatea de voturi a celor prezenţi.

În urma dezbaterii, Comisia propune admiterea cu modificări a proiectului de lege.

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr. crt.
	Text iniţial
	Text propus de comisie

(autorul amendamentului)
	Motivarea propunerii amendamentelor

	0. 
	1
	2
	3

	1. 
	LEGE privind aprobarea Ordonanţei Guvernului nr. 23/2003 pentru modificarea şi completarea Ordonanţei Guvernului nr. 20/2002 privind achiziţiile publice prin licitaţii electronice
	nemodificat
	

	2. 
	Articol unic: - Se aprobă Ordonanţei Guvernului nr. 23/2003 pentru modificarea şi completarea Ordonanţei Guvernului nr. 20/2002 privind achiziţiile publice prin licitaţii electronice, adoptată în temeiul art.1 pct.III poz.12 din Legea nr. 680/2002 privind abilitarea Guvernului de a emite ordonanţe.
	Articol unic: - Se aprobă Ordonanţei Guvernului nr. 23/2003 pentru modificarea şi completarea Ordonanţei Guvernului nr. 20/2002 privind achiziţiile publice prin licitaţii electronice, adoptată în temeiul art.1 pct.III poz.12 din Legea nr. 680/2002 privind abilitarea Guvernului de a emite ordonanţe, publicată în Monitorul Oficial al României, Partea I, nr. 64 din 2 februarie 2003, cu următoarele modificări:
(Comisia)
	Pentru respectarea normelor de tehnică legislativă

	3. 
	ORDONANŢĂ privind modificarea şi completarea Ordonanţei Guvernului nr. 20/2002 privind achiziţiile publice prin licitaţii electronice
	nemodificat
	

	4. 
	Art.I - Ordonanţa Guvernului nr. 20/2002 privind achiziţiile publice prin licitaţii electronice, publicată în Monitorul Oficial al României, Partea I, nr. 86 din 1 februarie 2002, aprobată cu modificări si completări prin Legea nr. 468/2002, se modifica si se completează după cum urmează:
	nemodificat
	

	5. 
	1. Litera c) a  articolului 3 se modifică şi va avea următorul cuprins: 

“c) Operatorul sistemului electronic - persoana juridică de drept public care, în condiţiile stabilite de autoritatea contractantă şi în conformitate cu prevederile legislaţiei în vigoare, asigură suportul tehnic în vederea atribuirii de către autorităţile contractante a contractelor de achiziţie publică prin procedura electronică, stabilind în acest sens cadrul procedural de operare specific.”
	nemodificat
	

	6. 
	2. Articolul 5 se modifică şi va avea următorul cuprins: „Art. 5. - Prin hotărâre a Guvernului se stabilesc, expres şi limitativ, autorităţile contractante care urmează a aplica prevederile prezentei ordonanţe, produsele, serviciile şi lucrările care urmează să fie achiziţionate prin licitaţie electronică, precum şi pragurile valorice până la care se aplică prezenta ordonanţă.”
	2. Articolul 5 se modifică şi va avea următorul cuprins: „Art. 5. - Prin hotărâre a Guvernului se stabilesc autorităţile contractante care urmează a aplica prevederile prezentei ordonanţe, produsele, serviciile şi lucrările care urmează să fie achiziţionate prin licitaţie electronică, precum şi pragurile valorice până la care se aplică prezenta ordonanţă.”

(S. Baban, V. Dobre, V. Popescu)
	Pentru eliminarea redundanţei

	7. 
	3. După articolul 10 se introduce un nou articol, 101, cu următorul cuprins:

 „ Art. 101 - (1) Înregistrarea în sistemul electronic de achiziţii publice este valabilă pe o perioadă de un an de la data emiterii certificatului care atestă înregistrarea. 

(2) Condiţiile, procedura şi tariful reînnoirii certificatului care atestă înregistrarea se stabilesc prin Norme metodologice aprobate prin hotărâre a Guvernului.”
	3. După articolul 10 se introduce un nou articol, 101, cu următorul cuprins:

 „ Art. 101 - (1) Înregistrarea în sistemul electronic de achiziţii publice este valabilă pe o perioadă de un an de la data înregistrării. 

(2) Condiţiile, procedura şi tariful reînnoirii înregistrării se stabilesc de către operatorul Sistemului electronic.”

(V. Popescu)
	Pentru corelare cu OG 20/2002 privind achiziţiile publice prin licitaţii electronice, aprobată cu modificări si completări prin Legea nr. 468/2002

	8. 
	4. Alineatul (1) al  articolului 11 se modifică şi va avea următorul cuprins:

„(1) La înregistrarea în sistemul electronic orice furnizor, executant sau prestator trebuie să plătească un tarif de înregistrare, al cărui cuantum este stabilit de operatorul sistemului electronic.”
	4. Alineatul (1) al  articolului 11 se modifică şi va avea următorul cuprins:

„(1) La înregistrarea în sistemul electronic orice furnizor, executant sau prestator este obligat să plătească un tarif de înregistrare, al cărui cuantum este stabilit de operatorul Sistemului electronic.”

(S. Baban)
	Pentru acurateţea limbajului juridic şi corelare cu OG 20/2002

	9. 
	5. După articolul 11 se introduce un nou articol, 111, cu următorul cuprins:

 „Art.111 – În scopul respectării principiilor care stau la baza prezentei ordonanţe, la înregistrarea în sistemul electronic de achiziţii publice orice furnizor, executant sau prestator are obligaţia de a constitui o garanţie de buna conduită în sistem, a cărei formă, cuantum şi condiţii de restituire/reţinere se stabilesc prin Norme metodologice aprobate prin hotărâre a Guvernului.”
	5. După articolul 11 se introduce un nou articol, 111, cu următorul cuprins:

 „Art.111 – La înregistrarea în sistemul electronic de achiziţii publice orice furnizor, executant sau prestator are obligaţia de a constitui o garanţie de buna conduită în sistem, a cărei formă, cuantum şi condiţii de restituire/reţinere se stabilesc prin Norme metodologice aprobate prin hotărâre a Guvernului.”

(V. Popescu)
	Pentru eliminarea redundanţei

	10. 
	6. Punctul 8 al articolului 18 se modifică şi va avea următorul cuprins: 

„8. garanţiile de participare cerute, conform Normelor metodologice aprobate prin hotărâre a Guvernului;”
	6. Punctul 8 al articolului 18 se modifică şi va avea următorul cuprins: 

„8. garanţiile de participare cerute, conform procedurii stabilite prin Norme metodologice aprobate prin hotărâre a Guvernului;”

(S. Baban)
	Pentru precizia exprimării

	11. 
	7. După alineatul (1) al articolului 26 se introduce un nou alineat, (1¹) cu următorul cuprins: 

„(1¹) Pentru contractele de achiziţie publică a căror valoare estimată, fără T.V.A., depăşeşte un prag al cărui cuantum va fi stabilit prin hotărâre a Guvernului, garanţia de participare se va constitui în mod obligatoriu.”
	nemodificat
	

	12. 
	8. După alineatul (4) al articolului 29 se introduce un nou alineat, (5), cu următorul cuprins:

 „(5) În cazuri excepţionale, prin hotărâre a Guvernului, se va putea reduce numărul de zile prevăzut la alin.(4).”
	8. După alineatul (4) al articolului 29 se introduce un nou alineat, (5), cu următorul cuprins:

„(5) În cazuri excepţionale, prin hotărâre a Guvernului, se va putea reduce numărul de zile prevăzut la alin.(4), dar nu la mai puţin de 5 zile.” (V. Coifan)
	Pentru precizia reglementării

	13. 
	9. După articolul 63 se introduce un nou articol, 631, cu următorul cuprins:

„Art.631 - (1) În cazul în care operatorul sistemului electronic de achiziţii publice primeşte o hotărâre judecătorească, definitivă şi irevocabilă, pronunţată împotriva unui furnizor, executant sau prestator, în litigiile care decurg din aplicarea prezentei ordonanţe, acesta are obligaţia de a dispune suspendarea furnizorului, executantului sau prestatorului din calitate de utilizator al sistemului electronic. 

(2) Suspendarea se aplică în conformitate cu procedura stabilită de operatorul sistemului electronic, pe o perioada de cel mult un an de la data publicării hotărârii judecătoreşti definitive si irevocabile, potrivit art.63.”  
	9. După articolul 63 se introduce un nou articol, 631, cu următorul cuprins:

„Art.631 - (1) nemodificat
(2) Suspendarea se aplică în conformitate cu procedura stabilită de operatorul sistemului electronic, pe o perioada de un an de la data publicării hotărârii judecătoreşti definitive si irevocabile, potrivit art.63.”  

(S. Baban, V. Popescu)
	Pentru acurateţe juridică şi corelare cu art. 64 din OG 20/2002

	14. 
	10. Alineatul 3 al articolului 69 se modifică şi va avea următorul cuprins: 

„(3) Tarifele de înregistrare, utilizare şi participare prevăzute de prezenta ordonanţă constituie venituri proprii ale Inspectoratului General pentru Comunicaţii şi Tehnologia Informaţiei.”
	10. Litera c) din alineatul 3 al articolului 69 se modifică şi va avea următorul cuprins: 

„c) tariful de utilizare a Sistemului electronic, tariful de înregistrare şi tariful de reînnoire a înregistrării în Sistemul electronic”

(V. Pambuccian)
	Pentru includerea noului tarif stabilit în prezenta OG în OG 20/2002

	15. 
	Art.II - În termen de 90 de zile de la data publicării prezentei ordonanţe în Monitorul Oficial al României, Ministerul Comunicaţiilor şi Tehnologiei Informaţiei va elabora Norme metodologice în vederea punerii în aplicare a prevederilor Ordonanţei Guvernului nr. 20/2002 privind achiziţiile publice prin licitaţii electronice.
	Art.II - În termen de 30 de zile de la data publicării prezentei ordonanţe în Monitorul Oficial al României, Ministerul Comunicaţiilor şi Tehnologiei Informaţiei va elabora Norme metodologice în vederea punerii în aplicare a prevederilor Ordonanţei Guvernului nr. 20/2002 privind achiziţiile publice prin licitaţii electronice. 

(A. Sassu) 
	Pentru buna funcţionare a sistemului 

	16. 
	Art.III  - Prezenta ordonanţă intră în vigoare în termen de 30 de zile de la data publicării ei în Monitorul Oficial al României, Partea I.   
	nemodificat
	


II. Amendamente respinse

În cursul dezbaterii, Comisia a respins următoarele amendamente:

	Nr.

crt.
	Text iniţial
	Amendament propus şi autorul acestuia
	Motivare

	1.
	8. După alineatul (4) al articolului 29 se introduce un nou alineat, (5), cu următorul cuprins:

„(5) În cazuri excepţionale, prin hotărâre a Guvernului, se va putea reduce numărul de zile prevăzut la alin.(4).”
	Se elimină 

(R. Raduly)
	a) Sintagma „cazuri excepţionale” nu conferă precizie reglementării şi lasă loc arbitrarului 

b) S-a aprobat amendamentul de la poz. 9, pentru menţinerea posibilităţii intervenţiei în cazuri excepţionale, dar în limite temporale precise


Comisia a propus aprobarea proiectului cu 13 voturi pentru, nici un vot împotrivă şi nici o abţinere.

PREŞEDINTE,









SECRETAR,

dr. Varujan Pambuccian 








Ştefan Baban

